
La serva padrona, avagy Pergolesi operai játéka

 
       Az előadóművészi pályamunkám témájaként Pergolesi legismertebb két felvonásos buffo-intermezzóját választottam. Azért erre az operára esett a választásom, mert egyéniségemből adódóan Serpina - női szereplő -  szerepkörömhöz illő figura. Mindig is érdekelt maga a vígoperáknak a kialakulása. Kutatásom során Pergolesi egyik csodálatos alkotása tárult elém, a La serva padrona. Az anyaggyűjtés során részletesebb betekintést nyerhettem arról, hogy ennek az operának a létrejötte milyen nagy hatással volt az opera történelmébe. A szerep háttérismereteit tanulmányozva úgy érzem megtaláltam a kulcsot, mellyel valódi hús-vér figurát jeleníthetek meg a színpadon. Megéreztem mégjobban a szerepkör ízét, így még nagyon magabiztossággal, könnyedséggel és nagyobb átéléssel tudom megszemélyesíteni Serpina karakterét a színpadon. A darabhoz való hozzáállásomat még pozitívabbá tette az, hogy személyiségemből adódóan a saját egyéniségemet is bele tudom vinni a darabba és valódi élethelyzeteket élhetek át az opera történetén keresztül. Szívesen megismerkednék más szubrett szerepekkel is.



